钦定古今图书集成/明伦汇编/人事典/第060卷 > 《代放歌行》鲍照
## 钦定古今图书集成/明伦汇编/人事典/第060卷 > 《代放歌行》鲍照

蓼虫避葵堇，习苦不言非。小人自龌龊，安知旷士怀。
鸡鸣洛城里，禁门平旦开。冠盖纵横至，车骑四方来。
素带曳长飙，华缨结远埃。日中安能止，钟鸣犹未归。
夷世不可逢，贤君信爱才。明虑自天断，不受外嫌猜。
一言分珪爵，片善辞草莱。岂伊白璧赐，将起黄金台。
今君有何疾，临路独迟回。